*Tots els centres elaboraran el Pla d’obertura amb la clara voluntat d’atendre i prestar el millor servei a l’alumnat i, partint del coneixement de la realitat de cada entorn, adoptarà les mesures organitzatives que millor s’ajustin a cada situació en cada una de les etapes educatives. Aquests plans s’elaboraran amb l’assessorament i acompanyament de la Inspecció Educativa. Consorci de Barcelona.*

Benvolgudes famílies,

Ens vam acomiadar el 12 de març pensant que ens retrobaríem en 15 dies i ens trobem gairebé finalitzant el curs.

L’obertura dels centres el 8 de juny ens dona l’oportunitat de retrobar-nos amb tot l’alumnat i amb els seus tutors i tutores. Hem estat connectats amb vosaltres via telemàtica i per telèfon, però pensem que un comiat ha de ser presencial. Malauradament no ens podrem fer abraçades ni petons, però ens podrem mirar als ulls, i parlar una estoneta.

Les circumstàncies ens porten a la situació en la que **ni tot l’alumnat, ni tot el professorat** hi puguin assistir, és per això que les direccions de les escoles i instituts de Nou Barris, presentem els plans individuals de cada centre, d’acord amb els criteris unitaris i farem atenció pedagògica en petit grup o individual, prèvia cita. Però **en cap cas es farà permanència seguida al centre de l’alumnat ni del professorat** per preservar el model educatiu i garanties sanitàries.

Per tot això, i seguint les indicacions del departament d’Educació de Catalunya i del Consorci d’Educació de Barcelona;

* Es faran tutories individualitzades tant en l’entorn virtual com presencial.
* Continuarem amb el curs telemàticament fins el 19 de juny
* No veiem que es donin les condicions per oferir una proposta seguida i continuada al centre, que sigui prou beneficiosa per l’alumnat i que garanteix l’aplicació de les mesures sanitàries que es recomanen en l’actual fase d’alerta pandèmica.
* Totes les tutories es faran amb la voluntarietat de les famílies i es compleixin els requisits formals que estableix les indicacions de reobertura. <https://documents.espai.educacio.gencat.cat/FormularisModels/CentresGestioAdministrativa/A818.pdf>
* Totes les tutories individualitzades han de ser amb cita prèvia.

**Objectiu de les tutories individuals**

* Valoració d’aquests tres mesos
* Orientació a les famílies
* Informació sobre l’avaluació i el seguiment d’aquests mesos fet per la mestra
* Comiat del curs
* Recollida del material i retorn del que tinguem a casa.

**Cita prèvia**

Les famílies rebreu una trucada del tutor i tutora en el decurs d’aquesta setmana i si així ho voleu us donaran cita prèvia per fer-la presencial. Les entrevistes es faran amb l’alumnat acompanyat d’un membre de la família i portant la Declaració responsable signada. En el cas que no podeu imprimir-la l’escola en tindrà i l’haureu signar en aquell moment, per tal cosa cal portar un bolígraf. Aprofitarem la tutoria per recollir tot el material de cada nen i nena per la qual cosa també haureu de portar una bossa.

**Requeriments sanitaris**

* Cal que abans de venir a l’escola s’hagi pres la temperatura i assegurar-se que ningú ve amb febre.
* Totes les persones que accedeixin a l’escola han de portar o signar la Declaració responsable.
* Totes les activitats que es facin a l’escola estaran planificades i amb cita prèvia
* Entraran per la porta designada i a l’hora prevista. En el cas de no poder venir hauran de trucar a l’escola per avisar i si es possible se li donaria una altra hora.
* L’alumnat vindrà només acompanyat d’una persona adulta fins a 4r a cicle superior opcional;
	+ Sempre de la mà de la persona adulta (en les edats de p3 a 3r)
	+ Caminant, sense bicicletes ni patinets.
	+ La persona adulta i els majors de 6 anys vindrà amb mascareta
	+ Portaran una bossa de plàstic per posar tot el material que se li entregarà
	+ L’alumnat portarà una joguina pròpia per si ha d’utilitzar-la en el moment de l’entrevista / tutoria
* El centre disposa d’equips de protecció individuals per a tot el personal del centre i hi haurà personal de neteja per mantenir desinfectades les zones que es vagin utilitzant
* Cal posar-se gel hidroalcohòlic abans d’entrar a les instal·lacions de l’escola
* No hi pot haver cap contacte físic entre cap de les persones que vinguin a l’escola
* Els lavabos romandran tancats.
* S’haurà de seguir el camí que indiqui la persona encarregada per accedir a l’aula de tal manera que hi hagi el mínim contacte entre les persones. Si cal s’haurà d’esperar al porxo fins que surti l’entrevista anterior per a que no hi hagi creuaments a l’escala. Igualment per la sortida de l’escola
* Abans de sortir de l’aula es tornarà a posar el gel.

**Horaris d’ entrevistes**

* Del 9 al 16 de juny i de 9.00 a 13.00 amb cita prèvia

9, 10 i 11 de juny INFANTIL

9 de juny 2n i 3r

11 i 12 de juny 1r i 5è

15 i 16 de juny 2n i 6è

* Les entrevistes tindran una durada de 20 minuts.
* S’ha de portar el llibre de lectura de la biblioteca, i els llibres de text que tinguin.

**El professorat**

* El professorat no vulnerable o que no tingui persones menors de 12 anys o dependents al seu càrrec, s’incorporarà el 8 de juny a les 9.00 amb mascareta
* El primer dia romandrà a l’aula i prepararà el que cal que s’emporti cada nen o nena quan vinguin a recollir les seves coses i a les entrevistes/tutories finals.
* Se’ls hi donarà guants i mascareta
* L’aula ha d’estar preparada de tal manera que hi hagi el mínim contacte per part de les famílies o l’alumnat que vingui
* Els especialistes s’encarregaran de repartir les seves feines a cada aula
* El que està penjat al passadís intermedi de les tutories es repartirà per part dels tutors si així ho consideren necessari.
* A parvulari es trauran totes les joguines i es començarà a fer-se la neteja de desinfecció, quedant les aules buides.